બીજે દિવસે સવારે યુવા નામના વિલેજ જવા નીકળ્યા. જેનું મારી કલ્ચર આકર્ષક અને જાણીતું છે. આ વિસ્તારમાં અમુક વિલેજમાં ખાસ કમ્યુનિટીની જ વસતી હોય છે. જુદા જુદા વિસ્તારના મારી લોકો છેવટે વર્ષોથી માત્ર ઉરલ વિસ્તારમાં જ સ્થાયી થયા. એમની આગવી સંસ્કૃતિ, પોશાક, ગીત-સંગીત, રહેણીકરણી, વગેરે અલગ પડે છે. ખાસ કરીને એ નરમ-પોચા રૂને આકર્ષક રંગોએ રંગી એનાં ચિત્ર, ઢીંગલી વગેરે બનાવે છે. આપણાં માતામહ, દાદીમા અનાજ દળવા હાથઘંટી વાપરતાં એમ અહીં આજે પણ હાથઘંટીનો ઉપયોગ કરવામાં આવે છે. એમનું ભરતકામ (કચ્છની જેમ) આગવી વિશિષ્ટતા છે.